ФНИ НА СУ „СВ. КЛИМЕНТ ОХРИДСКИ“

НАУЧЕН ОТЧЕТ НА ИЗСЛЕДОВАТЕЛСКИ ПРОЕКТ

Договор №.209 от 14 април 2016

**Тема *Предизвикателството Аристотел*.**

**Национална конференция с международно участие. 28-30 ноември, 2016 г.**

**Вид на проекта**: частично финансиране на научен форум

**Ръководител**: доц. д-р Димка Гичева-Гочева. В организационния екип участваха: проф. д-р Хараламби Паницидис, доц. д-р Иван Колев, гл. ас. д-р Камелия Спасова, гл. ас. д-р Димитър Илиев, хон. ас. Зоя Христова-Димитрова, и трима докторанти – г-жа Велислава Тодорова, г-жа Елена Чорбаджиева и г-н Вихрен Митев.

**Факултет/департамент/звено**: преподаватели и докторанти от ФФ, ФКНФ и ФСлФ

Конференцията, която проведохме, напълно съответствашe на нашите очаквания и предвиждания, подробно описани в проектното предложение и договора по проекта. Всички дейности бяха изпълнявани в график.

Всички разходи по бюджета на проекта бяха съобразени с разрешените лимити. Допълнителни източници на финансиране също бяха използвани: 1. Целево дарение от Асоциацията за развитие на университетското класическо образование; 2. Средства на специалност Философия за отличното ѝ представяне в класациите на рейтинговата система по всички показатели.

1. Обобщение на постигнатите научни резултати от проекта:

Беше проведена тридневна конференция от 28 до 30 ноември в Ректората. Програмата включваше 6 пленарни и 48 секционни доклади. Участваха преподаватели, докторанти и изследователи от 6 наши университета и 2 института на БАН, както и проф. Гизела Стрикер (професор емерита от Университета в Харвард), проф. Ищван Боднар (ЦЕУ и Ейотвьош Будапеща), проф. Джон Дъдли ( Университета в Лувен, Белгия), д-р Марк Сентези (Щатски университет на Пенсилвания), д-р Стасинос Ставрианеас (Университет в Патра), докторант Роберта Бонано (Милански университет).

Представените доклади бяха много интересни, а дискусиите – много оживени и продължителни, като понякога навлизаха във времето, отделено за почивка и във времето на следващите доклади.

Беше организиран конкурс за ученическо есе на тема „Моят Аристотел“, за което получихме 46 есета, оценени от жури от четирима преподаватели. Наградените ученици-първенци получиха грамоти и книги на тържествена церемония на 28 ноември в Аулата.

1. Разпространение на резултатите:

* *Сборник с доклади:* предвиден е за издаване в УИ „Св. Климент Охридски“ през 2017 г. Предложението е прието на заседание на Факултетния съвет на ФФ, проведено на 8 ноември 2016 г. Редколегията ще включва членове на организационния екип. Срокът за изпращане на текстовете на участниците беше 28 февруари 2016 г. и вече са събрани текстове, надхвърлящи 400 страници. Очакваме текстовете на чуждестранните гости, които имат срок до края на юни. Ръкописът ще бъде предаден в УИ до 30 септември 2017 г.
* *Беше издадена книжка с абстракти на форума.*
* *Имаше* плакати на конференцията на български и английски, както и един голям винилов транспарант.
* *Уебсайт на конференцията:* https://aristotlesofia.wordpress.com/
* *Други форми на разпространение*

Събитието беше представено на сайта на Университета в рубриката Новини/Календар с подробен анонс и първоначална програма още на 20 септември. Програмата беше актуализирана няколко пъти, а началото и откриването на събитието бяха видими на централно място на университетския сайт в продължение и на трите дни на форума:

https://www.uni-sofia.bg/index.php/bul/novini/novini\_i\_s\_bitiya/predizvikatelstvoto\_aristotel\_nacionalna\_konferenciya\_s\_mezhdunarodno\_uchastie

Периодично се публикуваше информация за конференцията на сайта на АРУКО: <https://aaduce.wordpress.com/>

Съобщение на сайта на ФФ:

<https://www.uni-sofia.bg/index.php/bul/universitet_t/fakulteti/filosofski_fakultet>

Програмата на сайта на катедрата по Класическа филология: http://kkf.proclassics.org/%D0%BD%D0%B0%D1%86%D0%B8%D0%BE%D0%BD%D0%B0%D0%BB%D0%BD%D0%B0-%D0%BA%D0%BE%D0%BD%D1%84%D0%B5%D1%80%D0%B5%D0%BD%D1%86%D0%B8%D1%8F-%D0%BF%D1%80%D0%B5%D0%B4%D0%B8%D0%B7%D0%B2%D0%B8%D0%BA%D0%B0/

Фейсбук събитие: <https://www.facebook.com/events/1616904288601981/>

През януари 2017 г. „Литературен вестник“, брой №3, съставен от мен и д-р Камелия Спасова, беше посветен на отминалия юбилей и конференцията през ноември. В специалния тематичен брой на вестника бяха включени няколко доклада и интервюта с чуждестранните гости.

Проф. Кристоф Рап, който не успя да участва в конференцията поради стачката на пилотите от „Луфтханза“, ни гостува в края на февруари 2017 г., и не само ни представи двучасова лекция за *Метафизика* на Аристотел на 27 февруари, но и проведе няколкочасов семинар върху *Евдемова етика* на 28 февруари.

На организационния екип предстои работа по сборника с разширените текстове на докладите и се надяваме той да бъде представен за печат в края на септември тази година.

Димка Гичева-Гочева

(ръководител на проекта)